ร็อดเจอร์ส คว้านักกีฬายอดเยี่ยมสำนักข่าวเอพี
แอรอน ร็อดเจอร์ส ควอเตอร์แบ็ก ของกรีนเบย์ แพ็คเกอร์ส คว้าตำแหน่งนักกีฬาชายยอดเยี่ยมแห่งปี 2011 ของสำนักข่าวเอพีมาครองได้สำเร็จ แม้ว่าจะเพิ่งเสียสถิติในการพาทีมกรีนเบย์ แพ็คเกอร์ส ทำสถิติชนะทุกนัดในฤดูกาลนี้เทียบเท่าสถิติเดิมของ ไมอามี ดอลฟินส์ ในปี 1972 รวมถึงหยุดสถิติชนะติดต่อกันไว้ที่ 19 นัดพลาดโอกาสทำลายสถิติเดิมของ นิวอิงแลนด์ แพทริอออตส์ ที่ชนะติดต่อกัน 21 นัดเมื่อปี 2003/04ทั้งนี้ จากผลงานอันยอดเยี่ยมของร็อดเจอร์ส ที่นำกรีนเบย์คว้าแชมป์ซูเปอร์โบลว์เมื่อฤดูกาลที่แล้ว และยังมีโอกาสสูงที่จะพาทีมป้องกันแชมป์ในปีนี้ ทำให้ ร็อดเจอร์ส ได้คะแนนมาเป็นอันดับ 1 จากสื่อมวลชน 112 คะแนนที่เป็นผู้มีสิทธิ์ให้คะแนนทั้งหมด 212 เสียง ส่วนโนวัค ยอโควิช นักเทนนิสมือ 1 ของโลกชาวเซิร์บ กลับได้เพียงแค่อันดับที่ 3 โดยได้เพียงแค่ 21 คะแนนเท่านั้น
 แอรอน ร็อดเจอร์ส ควอเตอร์แบ็ก ของกรีนเบย์ แพ็คเกอร์ส คว้าตำแหน่งนักกีฬาชายยอดเยี่ยมแห่งปี 2011 ของสำนักข่าวเอพี
นักกีฬา,ร็อดเจอร์ส,สำนักข่าวเอพี